
1. FORSLAG TIL EUROPA-PARLAMENTETS AFGØRELSE
om decharge for gennemførelsen af budgettet for Det Europæiske Fiskerikontrolagentur for regnskabsåret 2022
(2023/2150(DEC))
Europa-Parlamentet,
–	der henviser til det endelige årsregnskab for Det Europæiske Fiskerikontrolagentur for regnskabsåret 2022,
–	der henviser til Revisionsrettens årsberetning om EU-agenturerne for regnskabsåret 2022, med agenturernes svar[footnoteRef:1], [1:  EUT C, C/2023/594, 27.10.2023.] 

–	der henviser til Revisionsrettens erklæring[footnoteRef:2] for regnskabsåret 2022 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde, [2:  EUT C, C/2023/112, 12.10.2023.] 

–	der henviser til Rådets henstilling af ... februar 2024 om decharge til agenturet for gennemførelsen af budgettet for regnskabsåret 2022 (00000/2024 – C9‑0000/2024),
–	der henviser til artikel 319 i traktaten om Den Europæiske Unions funktionsmåde,
–	der henviser til Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012[footnoteRef:3], særlig artikel 70, [3:  EUT L 193 af 30.7.2018, s. 1.] 

–	der henviser til Europa-Parlamentets og Rådets forordning (EU) 2019/473 af 19. marts 2019 om Det Europæiske Fiskerikontrolagentur[footnoteRef:4], særlig artikel 45, [4:  EUT L 83 af 25.3.2019, s. 18.] 

–	der henviser til Kommissionens delegerede forordning (EU) 2019/715 af 18. december 2018 om rammefinansforordningen for de organer, der er nedsat i henhold til TEUF og Euratomtraktaten og omhandlet i artikel 70 i Europa-Parlamentets og Rådets forordning (EU, Euratom) 2018/1046[footnoteRef:5], særlig artikel 105, [5:  EUT L 122 af 10.5.2019, s. 1.] 

–	der henviser til forretningsordenens artikel 100 og bilag V,
–	der henviser til udtalelse fra Fiskeriudvalget,
–	der henviser til betænkning fra Budgetkontroludvalget (A9‑0000/2024),
1.	meddeler den administrerende direktør for Det Europæiske Fiskerikontrolagentur decharge for gennemførelsen af agenturets budget for regnskabsåret 2022/udsætter sin afgørelse om decharge til den administrerende direktør for Det Europæiske Fiskerikontrolagentur for gennemførelsen af agenturets budget for regnskabsåret 2022;
2.	fremsætter sine bemærkninger i nedenstående beslutning;
3.	pålægger sin formand at sende denne afgørelse og beslutningen, der er en integrerende del heraf, til den administrerende direktør for Det Europæiske Fiskerikontrolagentur, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

om afslutning af regnskaberne for Det Europæiske Fiskerikontrolagentur for regnskabsåret 2022
(2023/2150(DEC))
Europa-Parlamentet,
–	der henviser til det endelige årsregnskab for Det Europæiske Fiskerikontrolagentur for regnskabsåret 2022,
–	der henviser til Revisionsrettens årsberetning om EU-agenturerne for regnskabsåret 2022, med agenturernes svar[footnoteRef:6], [6:  EUT C, C/2023/594, 27.10.2023.] 

–	der henviser til Revisionsrettens erklæring[footnoteRef:7] for regnskabsåret 2022 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde, [7:  EUT C, C/2023/112, 12.10.2023.] 

–	der henviser til Rådets henstilling af ... februar 2024 om decharge til agenturet for gennemførelsen af budgettet for regnskabsåret 2022 (00000/2024 – C9‑0000/2024),
–	der henviser til artikel 319 i traktaten om Den Europæiske Unions funktionsmåde,
–	der henviser til Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012[footnoteRef:8], særlig artikel 70, [8:  EUT L 193 af 30.7.2018, s. 1.] 

–	der henviser til Europa-Parlamentets og Rådets forordning (EU) 2019/473 af 19. marts 2019 om Det Europæiske Fiskerikontrolagentur[footnoteRef:9], særlig artikel 45, [9:  EUT L 83 af 25.3.2019, s. 18.] 

–	der henviser til Kommissionens delegerede forordning (EU) 2019/715 af 18. december 2018 om rammefinansforordningen for de organer, der er nedsat i henhold til TEUF og Euratomtraktaten og omhandlet i artikel 70 i Europa-Parlamentets og Rådets forordning (EU, Euratom) 2018/1046[footnoteRef:10], særlig artikel 105, [10:  EUT L 122 af 10.5.2019, s. 1.] 

–	der henviser til forretningsordenens artikel 100 og bilag V,
–	der henviser til udtalelse fra Fiskeriudvalget,
–	der henviser til betænkning fra Budgetkontroludvalget (A9‑0000/2024),
1.	godkender afslutningen af regnskaberne for Det Europæiske Fiskerikontrolagentur for regnskabsåret 2022/udsætter afslutningen af regnskaberne for Det Europæiske Fiskerikontrolagentur for regnskabsåret 2022;
2.	pålægger sin formand at sende denne afgørelse til den administrerende direktør for Det Europæiske Fiskerikontrolagentur, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Fiskerikontrolagentur for regnskabsåret 2022
(2023/2150(DEC))
Europa-Parlamentet,
–	der henviser til sin afgørelse om decharge for gennemførelsen af budgettet for Det Europæiske Fiskerikontrolagentur for regnskabsåret 2022,
–	der henviser til forretningsordenens artikel 100 og bilag V,
–	der henviser til udtalelse fra Fiskeriudvalget,
–	der henviser til betænkning fra Budgetkontroludvalget (A9‑0000/2024),
A.	der henviser til, at det endelige budget for Det Europæiske Fiskerikontrolagentur ("agenturet") for regnskabsåret 2022 ifølge dets oversigt over indtægter og udgifter[footnoteRef:11] var på 34 967 797 EUR, hvilket svarer til en stigning på 61,73 % sammenlignet med 2021, med en stigning på ca. 41 % i tilskuddet fra det almindelige budget og en betydelig stigning i de formålsbestemte indtægter fra flerårige bidragsaftaler og tilskud; der henviser til, at det yderligere EU-tilskud til EFCA, der blev iværksat i 2021, var knyttet til finansieringsoversigten vedrørende de eskalerede overvågningskrav i EU-farvande, der grænser op til Det Forenede Kongerige; der henviser til, at ca. 84 % af agenturets budget stammer fra Unionens budget og ca. 16 % fra formålsbestemte indtægter; [11:  EUT C 38 af 31.01.2023, s.65.] 

B.	der henviser til, at Revisionsretten i sin beretning om agenturets årsregnskab for regnskabsåret 2022 ("Revisionsrettens beretning") fastslog, at den havde fået rimelig sikkerhed for, at agenturets årsregnskab er rigtigt, og at de underliggende transaktioner er lovlige og formelt rigtige;
Budgetmæssig og økonomisk forvaltning
1.	bemærker med tilfredshed, at budgetovervågningsindsatsen i regnskabsåret 2022 resulterede i en budgetgennemførelsesgrad for forpligtelsesbevillinger for det pågældende år på 99,41 %, hvilket svarer til en lille stigning på 0,34 % i forhold til 2021; bemærker, at udnyttelsesgraden for betalingsbevillinger i det pågældende år var på 57,78 %, hvilket svarer til et fald på 16,70 % i forhold til 2021;
2.	bemærker med bekymring, at agenturet ifølge Revisionsretten fremførte 11,9 mio. EUR (41 %) af de disponible forpligtelsesbevillinger for 2022 til 2023; bemærker, at dette bl.a. gjaldt 1,6 mio. EUR (53 %) af bevillingerne under afsnit II vedrørende administrationsudgifter (34 % i 2021) og 10,1 mio. EUR (63 %) af bevillingerne under afsnit III vedrørende aktionsudgifter (42 % i 2021); understreger, at høje fremførselsniveauer er i strid med budgetprincippet om etårighed og indikerer strukturelle problemer vedrørende budgetprocessen og budgetgennemførelsen; noterer sig agenturets svar på dette spørgsmål, hvor det fremhæver, at de høje fremførselsniveauer i 2022 skyldes helt særlige omstændigheder, som ikke forventes at gentage sig;
Performance
3.	glæder sig over, at agenturet i 2022 gennemførte 95,4 % af det årlige arbejdsprogram, som bestyrelsen vedtog inden for rammerne af enhedsprogrammeringsdokumentet;
4.	bemærker med tilfredshed, at agenturet anvender centrale resultatindikatorer til at evaluere resultaterne af sine aktiviteter inden for to primære områder: operationelle aktiviteter og horisontale aktiviteter; anerkender endvidere, at operationelle aktiviteter omfatter centrale områder såsom operationelt samarbejde, bistand til samarbejde, international dimension og EU-samarbejde om kystvagtfunktioner; noterer sig, at horisontale aktiviteter omfatter kommunikation og repræsentation, IKT og informationssikkerhed samt administrative og forvaltningsmæssige processer;
5.	bemærker, at der i 2022 blev tildelt yderligere ressourcer til agenturet, som gav det den nødvendige operationelle kapacitet til at bistå medlemsstaterne og Kommissionen med overvågnings-, kontrol- og tilsynsordningen inden for rammerne af den fælles fiskeripolitik, herunder de foranstaltninger, der følger af handels- og samarbejdsaftalen med Det Forenede Kongerige; bemærker endvidere, at der i 2022 blev medtaget tre nye projekter, der blev støttet med tilskud inden for rammerne af den kommende Europæiske Hav-, Fiskeri- og Akvakulturfond (EHFAF); bemærker, at disse projekter omfattede et studie om vejningsprocessen for fiskevarer i hele Unionen, et virtuelt regionalt uddannelsesakademi i det vestlige Middelhav for fiskerikontrol og -inspektion og opdatering af håndbogen og online sektorspecifikke kvalifikationsrammer (SQF) for det europæiske samarbejde om kystvagtfunktioner;
6.	minder om, at agenturet skal foretage en uafhængig evaluering hvert femte år for at opfylde den retlige forpligtelse, der er fastsat i artikel 48 i dets oprettelsesforordning; bemærker, at den eksterne evaluator for perioden 2017-2021 fremlagde et udkast til endelig rapport i juli 2022, som blev forelagt medlemmerne af bestyrelsen med henblik på bemærkninger; bemærker, at evalueringen omfattede en vurdering af agenturets performance i forhold til de fem kriterier effektivitet, produktivitet, relevans, sammenhæng og EU-merværdi i overensstemmelse med Kommissionens retningslinjer for bedre regulering; fremhæver, at der i evalueringen blev skitseret ti anbefalinger med fokus på forskellige organisatoriske aspekter, anbefalinger til at sikre, at rollen og aktiviteterne fortsat er hensigtsmæssige til at opfylde de mål, der er fastsat i oprettelsesforordningen, samt anbefalinger om agenturets specifikke aktiviteter;
Produktivitet og gevinster
7.	fremhæver, at agenturet fortsat drager fordel af den produktivitet, der er opnået ved at overholde Kommissionens køreplan med hensyn til at indføre dens eksisterende IT-systemer (SUMMA, e-udbudsmoduler forud for og efter tildeling af kontrakten, MIPS, AGM, Sysper-moduler, PPMT osv.); bemærker, at der ud over de fordele, der er opnået med hensyn til integrationsaspekterne mellem alle disse systemer, er klare fordele ved at reducere vedligeholdelsesomkostningerne i tilknytning til ændringer og ajourføringer;
8.	glæder sig over, at agenturet accepterer de indkaldelser af interinstitutionelle udbud, der er modtaget fra Kommissionen og andre agenturer; bemærker, at agenturet i øjeblikket anvender over 45 rammeaftaler, der er undertegnet af andre enheder; bemærker, at dette resulterer i, at den ledende rolle roterer mellem agenturerne, hvilket gør, at deres indkøbsindsats generelt bliver mere produktiv;
9.	henleder opmærksomheden på centraliseringen af fælles administrative opgaver, som også har været vellykket med hensyn til at øge produktiviteten; noterer sig, at den finansielle initiering og kontrol fortsat er centraliseret, hvilket giver mulighed for øget kontrol med transaktioner, ensretning af metoderne og samling af viden på disse områder;
10.	bemærker, at en anden produktivitetsgevinst inden for menneskelige ressourcer opnås ved at dele eksisterende reservelister over ansættelsesprocedurer med andre agenturer, hvor reservelistens profil svarer til det anmodende agenturs behov; bemærker, at denne praksis gør det muligt at gøre brug af reservelisten fra et andet agentur, uden at det er nødvendigt at tilrettelægge en ressourcekrævende ansættelsesprocedure;
Personalepolitik
11.	bemærker, at stillingsfortegnelsen var gennemført med 96,10 % pr. 31. december 2022, med 74 midlertidigt ansatte ud af de 77 midlertidigt ansatte, som var godkendt i henhold til EU's budget (65 godkendte stillinger i 2021); bemærker, at der derudover arbejdede 11 kontraktansatte, seks udstationerede nationale eksperter og 16 vikarer og konsulenter for agenturet i 2022; bemærker endvidere, at i alt 13 kontraktansatte modtog støtte via ad hoc-tilskud og bidragsaftaler på tværs af forskellige projekter;
12.	noterer sig den omstrukturering, der fandt sted i februar 2022 med henblik på at tilpasse organisationen til agenturets yderligere opgaver og ressourcer for at styrke den nødvendige operationelle kapacitet til at bistå med overvågning og kontrol af og tilsyn med fiskeriet som krævet i den fælles fiskeripolitik, herunder de foranstaltninger, der følger af handels- og samarbejdsaftalen med Det Forenede Kongerige, og flere nye projekter i henhold til bidragsaftalerne; fremhæver, at personalestigningen var på næsten 50 % i forhold til situationen i begyndelsen af 2021, herunder midlertidigt ansatte, kontraktansatte og udstationerede nationale eksperter;
13.	noterer sig agenturets politik om at fremme ligebehandling af personalet og dets mål om at sikre kønsbalance både med hensyn til antal, lønklasse og ansvarsniveau; bemærker kønsbalancen i agenturets samlede personale, hvor 54 ud af 106 (51 %) er kvinder; fremhæver, at 38 % af personalet i lønklasse AD 8 (ansættelsesgruppe for administratorer, lønklasse 8) og derover var kvinder (det samme som i 2021); bemærker, at selv om agenturet ikke vedtog chartret om mangfoldighed og inklusion i 2022, blev dets foranstaltninger tilpasset for at opfylde mål 5 i målene for bæredygtig udvikling om ligestilling mellem kønnene som anført i dets mål;
14.	noterer sig, at agenturet siden den 1. oktober 2022 har anvendt Kommissionens regler om arbejdstid og hybridarbejde analogt;
15.	bemærker, at gennemførelsen af Sysper-modulerne i 2022 omfattede indførelsen af CCP-funktionen ("tjenestefrihed af personlige årsager"), tilføjelsen af "NDP-lønsedler" for midlertidigt ansatte og kontraktansatte, indførelsen af en ny funktion, der gør det muligt at anmode om telearbejde fra udlandet (lejlighedsvist telearbejde) for midlertidigt ansatte og kontraktansatte, samt en ad interim arbejdsgang ADI; endvidere blev Sysper-funktionaliteter i relation til gennemførelsen af nye regler om arbejdstid og hybridarbejde gennemført, STAGE-modulet blev taget i brug, og der blev udført forberedende arbejde for EVAL- og OBJ-modulerne;
Forebyggelse og håndtering af interessekonflikter samt gennemsigtighed
16.	er klar over, at agenturet på sit websted offentliggør bestyrelsesmedlemmernes og den øverste ledelses interesseerklæringer og CV'er; bemærker desuden, at agenturet regelmæssigt ajourfører oversigten over alle møderne mellem den administrerende direktør og personalet og organisationer eller selvstændige, der er involveret i udformningen og gennemførelsen af EU's politikker, for at sikre fuld gennemsigtighed og tillid til agenturets aktiviteter, og at oversigten er tilgængelig på webstedet;
17.	noterer sig, at agenturet anvender sin politik vedrørende interessekonflikter på sit personale, udstationerede nationale eksperter, lønnede eksterne eksperter, praktikanter og medlemmer af bestyrelsen og det rådgivende udvalg; bemærker, at den formidles til personalet via intranettet og uddannelse, og at ansatte og eksperter forpligter sig til at overholde reglerne ved at underskrive erklæringer og tilsagn om fortrolighed; bemærker endvidere, at der i de generelle betingelser for agenturets kontrakter er fastsat specifikke bestemmelser om interessekonflikter for agenturets kontrahenter, herunder midlertidigt personale (vikarer), der leverer tjenesteydelser;
18.	anerkender, at agenturet har haft en strategi til bekæmpelse af svig siden 2014, som regelmæssigt ajourføres og i øjeblikket fokuserer på gennemførelsen af foranstaltninger til afbødning af de risici for svig, der er identificeret i risikovurderinger; bemærker, at den seneste ajourføring i 2022, som blev godkendt af bestyrelsen, understreger den fortsatte indsats for at øge bevidstheden om etik og integritet;
Offentlige udbud
19.	noterer sig, at agenturet ifølge Revisionsretten i 2022 indgik en rammeaftale til en værdi af 90 mio. EUR om chartring af tre fartøjer for en indledende periode på 24 måneder med stiltiende forlængelse fire gange, hver gang for yderligere 12 måneder, dvs. op til seks år i alt; minder om, at punkt 1.1 i bilag I til finansforordningen tillader rammeaftaler med en varighed på over fire år, men kun i særlige, behørigt begrundede tilfælde; noterer sig, at agenturet begrundede den længere aftale med behovet for at sikre, at de kontrahenter, der skulle udruste fartøjerne med oppustelige både med stift skrog, fik et rimeligt investeringsafkast; bemærker endvidere, at Revisionsretten vurderede, at denne begrundelse var utilstrækkelig, eftersom udrustningsomkostningerne kun var anslået til ca. 1 % af kontraktens samlede værdi, og at agenturet desuden havde muligheden for ensidigt at opsige kontrakten efter de første to år og efter hvert efterfølgende år, hvilket undergraver argumentet om, at kontrahenten havde brug for en garanteret varighed på seks år for at opnå et investeringsafkast; fremhæver, at Revisionsretten vil anse de efterfølgende relaterede betalinger for at være regelstridige, hvis kontrakten forlænges ud over grænsen på fire år; bemærker, at agenturet under forberedelsen af udbuddet vurderede, at en normal kontraktperiode på fire år måske ikke ville blive opfattet af markedet som tilstrækkelig til at sikre et rimeligt investeringsafkast, og at en vellykket levering og kontinuitet af den tjeneste, der er genstand for den pågældende rammeaftale, er afgørende for dets kerneaktiviteter;
20.	minder om vigtigheden af, at alle udbudsprocedurer sikrer en fair konkurrence mellem tilbudsgiverne og sikrer indkøb af varer og tjenesteydelser til den bedste pris, samtidig med at principperne om gennemsigtighed, proportionalitet, ligebehandling og ikkeforskelsbehandling overholdes; opfordrer agenturet til at forbedre sine offentlige udbudsprocedurer og sørge for, at de gældende regler overholdes fuldt ud, så der opnås mest mulig valuta for offentlige midler;
Intern kontrol
21.	udtrykker bekymring over, at Revisionsretten konstaterede, at de procedurer, der blev anvendt til udvælgelse af og kontraktindgåelse med eksterne eksperter, systematisk manglede et tilstrækkeligt revisionsspor, selv om et sådant kræves i finansforordningens artikel 36, stk. 3; bemærker, at der nærmere bestemt ikke var tilstrækkelig dokumentation for, at eksperterne blev tildelt opgaver på grundlag af forud fastsatte udvælgelseskriterier vedrørende deres relative kvalifikationer, og at principperne om ikkeforskelsbehandling og ligebehandling som fastsat i finansforordningens artikel 237 var overholdt; opfordrer agenturet til at styrke sine interne procedurer for udvælgelse og indgåelse af kontrakter med eksterne eksperter og til at aflægge rapport til dechargemyndigheden om alle de skridt, der er taget i denne henseende;
22.	bemærker med bekymring, at agenturet ifølge Revisionsretten i maj 2022 iværksatte et udbud med forhandling uden forudgående offentliggørelse af en udbudsbekendtgørelse vedrørende leje af et offshorepatruljefartøj til brug i farvandene mellem EU og Det Forenede Kongerige og indgik kontrakten i juni for at dække perioden mellem tidligere og kommende kontrakter under et uafsluttet offentligt udbud, som havde varet længere end oprindeligt forventet; noterer sig, at agenturet underbyggede de påtrængende grunde ved hjælp af en undtagelse i finansforordningen med henvisning til uforudseelige begivenheder, som er en undtagelse, der er tilladt i henhold til punkt 11.1, litra c), i bilag I til finansforordningen; bemærker, at Revisionsretten konkluderede, at nogle af faktorerne bag de påtrængende grunde måske ikke var forudsigelige, men at andre var, og at det forhold, at der ikke blev taget tilstrækkeligt hensyn til dem, tyder på en svaghed i agenturets planlægning og forvaltning af udbuddet vedrørende chartringen af de tre fartøjer; opfordrer agenturet til at afhjælpe og rette op på svaghederne i sin planlægning og forvaltning af udbuddet som anført af Revisionsretten og til hurtigst muligt at aflægge rapport til dechargemyndigheden om de foranstaltninger, der er truffet i denne henseende;
Øvrige bemærkninger
23.	noterer sig, at agenturet ikke har gennemført certificeringen under ordningen for miljøledelse og miljørevision (EMAS), da indsatsen er rettet mod at støtte andre projekter; minder om, at formålet med ordningen er at fremme løbende forbedringer af organisationers miljøpræstationer; opfordrer agenturet til at tage skridt til gennemførelse af EMAS;
°
°	°
24.	henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af ...[footnoteRef:12] om agenturernes resultater, økonomiske forvaltning og kontrol. [12:  Vedtagne tekster, P9_TA(2024)0000.] 

